text: ЕК глобява БЕХ със 77 млн. евро - TVNovini.bg - Новини от България и света
  Европейската комисия наложи глоба на "Български енергиен холдинг" (БЕХ), неговото дъщерно дружество за доставка на газ "Булгаргаз" и неговото дъщерно дружество за газова инфраструктура "Булгартрансгаз" ("групата БЕХ") в размер на 77 068 000 евро за блокиране на достъпа на конкуренти до ключова газова инфраструктура в България в нарушение на антитръстовите правила на ЕС, съобщава БГНЕС цитиран от БНТ.
  По темата се очаква извънредна пресконференция на министъра на енергетиката - Теменужка Петкова.
  БЕХ е използвало господстващото положение на едно от дъщерните си дружества - "Булгартрансгаз", за да защити почти монополното положение на другото си дъщерно дружество, "Булгаргаз", по отношение на доставките на газ. Освен това "Булгаргаз" се е презапасявало с капацитет по единствения газопровод за внос, транспортиращ газ през Румъния за България, за да не може той да бъде използван от потенциални конкуренти.